CELEX: 32008D0276
Language: sl
Date: 2008-03-17 00:00:00
Title: 2008/276/ES: Odločba Komisije z dne 17. marca 2008 o spremembi odločbe 2005/338/ES zaradi podaljšanja veljavnosti okoljskih meril za podelitev znaka Skupnosti za okolje za storitev kampa (notificirano pod dokumentarno številko C(2008) 1128) (Besedilo velja za EGP)

29.3.2008   
            
            
               SL
            
            
               Uradni list Evropske unije
            
            
               L 87/12
            
         
      ODLOČBA KOMISIJE
   
   z dne 17. marca 2008
   o spremembi odločbe 2005/338/ES zaradi podaljšanja veljavnosti okoljskih meril za podelitev znaka Skupnosti za okolje za storitev kampa
   (notificirano pod dokumentarno številko C(2008) 1128)
   (Besedilo velja za EGP)
   (2008/276/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje (1) in zlasti drugega pododstavka člena 6(1) Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:
   
               (1)
            
            
               Okoljska merila, opredeljena v Odločbi Komisije 2005/338/ES z dne 14. aprila 2005 o določitvi okoljskih meril za podelitev znaka Skupnosti za okolje za storitev kampa (2), prenehajo veljati 14. aprila 2008.
            
         
               (2)
            
            
               V skladu z Uredbo (ES) št. 1980/2000 je bil pravočasno opravljen pregled okoljskih meril ter z njimi povezanih zahtev za ocenjevanje in preverjanje iz Odločbe Komisije 2005/338/ES.
            
         
               (3)
            
            
               Zaradi različnih stopenj postopka pregledovanja je primerno, da se zadevni čas veljavnosti podaljša za 18 mesecev.
            
         
               (4)
            
            
               Odločbo 2005/338/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem odbora, ki je bil ustanovljen s členom 17 Uredbe (ES) št. 1980/2000 –
            
         SPREJELA NASLEDNJO ODLOČBO:
   Člen 1
   Člen 5 Odločbe 2005/338/ES se nadomesti z naslednjim:
   
      „Člen 5
      Okoljska merila za skupino storitev „storitev kampa“ ter s tem povezanih zahtev za ocenjevanje in preverjanje veljajo do 31. oktobra 2009.“
   
   Člen 2
   Ta odločba je naslovljena na države članice.
   
      V Bruslju, 17. marca 2008
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 237, 21.9.2000, str. 1.
   
      (2)  UL L 108, 29.4.2005, str. 67.